Chinesische Astrologie
Di chinesischi Astrologie () gaht nach ere überlifereti Legend uf dr „Gäli Chaiser“ Huangdi (2698 bis 2599 v. Chr.) zrück.

Ileitig 

Für sis chinesische Horoskop chönne ds bestimme, längt nid eifach ds chönne bestimme: I welem Johr bini gebore. 
Äs git ganzgenau 5 Pfade zum erhabene Verstoh, sprich zum perfekte chinesische Horoskop.
Überau uf dr Wäut berächnet me ds Geburtshoroskop nach dr Steuig vode Planete im Ougeblick vor Geburt und wenme ä Vorussag fürd Zuekunft wünscht, so basiert sie houptsächlech uf dr momentane Konstelation vode Planete.
Ds Hangwärkzüg vomene westliche Astrolog isch woubekannt: Äs si d Zeiche vom Tierkreis, d Hüsli, oder Fäuder, d Planete und ihri sogenannti Aspekte. Äs isch ferner bekannt, dass ersch ds Zämmewürke vode verschidene astrologische Faktore zumene Gsamtbiud vor Persönlechkeit füehre cha. Dr bekanntist Faktor isch ds Sunnezeiche, d. h. jene Abschnitt vom Tierkreis, i däm sich d Sunne im Ougeblick vor Geburt befunge het. Listme die tägleche oder wüchentliche Horoskop i Zititge und Zitschrifte, so chönntme zum Schluss cho, dass mitem Sunnezeiche scho aues im Bezug uf Persönlechkeit und Zuekunft erfasst isch. In Würklechkeit beziehts sich jedoch numme ufene Teu vom Charakter, äs git dr Grundton a und biudet die grobgfasste Gränze, innerhaub vo dene meh ersch zu gnauere Definitione cho cha. Dr Mond und sini Steuig im Ougeblick vor Geburt isch genauso wichtig. Us dene Date gits aus dritts dr Aszendänte, ds Stärnzeiche, wo bir Geburt am östleche Horizont ufgange isch. Dr Aszendänt seit am Astrologe aues über ds üssere Erschinigbiud, auso über jeni Site vomene Mönsch, wo är ar Umwäut zeigt, wo sich aber nid unbedingt mit sine innerste Gedanke und Zile decke muess.
D Chinese hei äbe äbeso zaurichi Müglichkeite, ds Gheimnis vom Charakter und Zuekunft ds enthüeue. Abgseh vor Astrologie entwicklete sie höchst komplizierti - und nach üsem Gfüeu rächt frogwürdigi - Methodene vor Weissägig. Die äutiste und mysteriösischte si d Oraku gsi, bi dene d Zuekunft us Chnochene gläse worde si. Mi het meistens d Schueuterblätter vo Ochse oder Hirsche brucht, mängisch ou Schiudchroteschalene, wo erhitzt worde si, bis sie Risse übercho hei. Usem Muster vode Sprüng weissägte d Chinese, ob ihne ä gueti oder ä schlächti Ärnte bevorgstange isch.
Bimene angere System isches drum gange, churzi oder längi Strohhaume ds zieh, was gwüssi Ähnlichkeite mitem I-Ging-Oraku bsitzt, i däm meh entweder drü Münze wärfe oder Schofgarbe-Stäbli uszeue muess. Dr Astrologie scho verwandt gsi isch äs System vo glückleche oder unglückleche Tage, wo mitde Mondphasene zämmeghange isch. Äs toucht bis zum usbruch vor kommunistische Revolution i aune Buurekaländer uf. Denn hets no thui-ming gäh, ä Schicksausberächnig, wo genauso kunstvou wie d Astrologie düregfüehrt worde isch und überraschend zueverlässigi Ergäbnisse gliferet het. D Lösig vomene bestimmte Problem ergit sich usere Glichig, bi dere meh die beträffende Tagesstunge mitde Schlüssuzahle für Tag, Monat und Johr gaddiert het.
Was itz die chinesischi Astrologie betrifft, so basiert sie bi ihrne Vorussägige ufem Mond, sire Entfährnig vom Horizont und ar Konstellation zue Planete und Stärne, färner ufd Sunne, ihri Position und Farb, sowie ufde Planete, bsungers ufdr Stung, zue dere sie übere Horizont stige und i Konstellatione zunenagn träte. Schi-tschi het vor 2000 Johr gschribe: "Wen Merkur zäme mit Venus im Oste erschine und wen beidi rot und vo Strahle umgäh si, de wärde frömdi Königrich vernichtet wärde und die chinesische Chrieger wärde siegrich si." Oder ä angeri Berächnig: "Wen Mars uf Venus fougt, wärde Soudate verstört und muetlos si. Wen Mars sich ganz und gar vor Venus trennt, wärde sich d Chrieger zrüggzieh.

Dr füffach Pfad 

I Däm Artiku wärde füf System vor chinesische astronomische oder astrologische Berächnig beschribe. Mi nennt sie dr >füffach Pfad zum Erhabene Verstoh<.
Am beste steuet dir euch füf Wäge vor, wo dür dichti Wäuder zure Lichtig ir Mitti fürhre, zue eurer eigete Seele. Jede Wäg füehrt dürne angeri Gägend und wen dir dr eint göht, wärdet dir chum öppis vode angere vier erkenne. Doch wen aui füf Wäge dürgwanderet si, heit dir euch a umfassendi Kenntniss über die ganzi Landschaft verschaffe chönne. Und wen dir aui Pfade vo däm Punkt us, a däm sie zämmeloufe, überblickit, so wärdet dir imstang si, dr Chärn vo euem Wäse ds verstoh.

Dr erst Pfad 

Bezieht sich uf eui Charakteralage, nähmlich d Beweggründ vo eum Handle und uf eui Wäsens und Gmüetsart. Nachem buddistische Kaländer ergit är sich usem Geburtsjohr. I grobe Züg wäri är mit dr Himmusmitti vor westliche Astrologie verglichbar und mit einige Charakteridtike usem Sunnezeiche.

Dr zwöit Pfad 

Füehrt dür ds dichte Ungerhouz, vo eune seelische Verstrickige. Är cha numme schwär in Wort beschribe wärde, meh muess ihn eher dür poetischi Ifüehrige finge aus dür strängi Logik. Är leitet sich ab us dr Jahreszit vo eurer Geburt, entsprächend dr chinesische Methode, wonach jedere Johreszit eis vode füf Elemänt zuegordnet worde isch. Hie gits kei Entsprächig ir westliche Astrologie.

Dr dritti Pfad 

Chönnt am ehste mit üsere westliche Form vor Astrologie vergliche wärde. Är erforscht eues Verhäutnis zur Gmeinschaft, insbsungers d Arbeite und Tätigkeite, wo euch am meiste zuesäge, sowie jeni, wo euch vorauem lige. Är berächnet sich nach dr Doppuwuche vor Geburt oder gnauer gseit nachem ch'i, i däm dir gebore sit (ä Zitspanne vo 15.218 Tage). Hie besteit ä ganz klari Prallele mitem Sunnezeiche vor westliche Astrologie, sowits sich drbi um Sache handlet, wo Karriere und ds politische und soziale Verhaute beträffe.

Dr vierti Pfad 

Enthüeut eui Gfüeu, eui inners Bewusstsi, mit däm dir ds Läbe meh empfindet, aus dass dirs logisch erfassit. Drum geits hie vor auem um eui Fähigkeit, Fründe ds gwinne und intimi partnerschaftlechi Verbingige ufdsboue. Dä Wäg errächnet sich usem Geburtstag und dr Position vom Mond i eim vode 28 hsui, dä aute chinesische Himmusfäuder. Das entspricht ganz offensichtlech am Mondifluss vor westliche Astrologie.

Dr füfti Pfad 

Betrifft dä Teu eurer Psyche, wo am dichteste unger dr Oberflächi ligt. Äs isch jene Teu, wo bir Umwäut dr berüehmt >erst Idruck< verursacht, obwou meh säuber sich dr Ursache vo däm Idruck gar nid bewusst isch. Dä letscht Wäg geit us vo eurer Geburtstung und ordnet euch i ine aute chinesische Stungekreis vo Tier. Das isch mitde Aszendänte vor westliche Astrologie verglichbar.

Dr erst Pfad: Ds Geburtsjohr 

Wenme vor garnid langer Zit in Peking ä Rikscha-Fahrer nach sim Auter gfrogt hät, so wäri d Antwort gsi, är sig ä Hung oder ä Ratte oder ä Güggu.
Das, was villech nachere unverschämte Replik ufene rächt ufdringlechi Frog usgseh hät, wär in Würklichkeit numme ä ganz sachlechi Uskunft gsi. Bis 1949, auso bis zur kommunistische Revolution, hei d Chinese jedes Johr mitem Name vom Tier bennetn. Dohär isches füre eifach Maa witus intressanter gsi, ds erfahre, dass öpper Has gsi isch, aus wenme ihm 1939 aus Geburtsjohr agäh hät. De jedem Johr si bestimmti Eigeschafte zugsproche worde, wo sich uf aui Ereigniss, ischliesslich dr Geburte, uswürke und mitem Tier zämmeghange si, dessä astrologischem Ifluss ds Johr ungersteut gsi isch.
D Sitte, jedes Johr amene angere Tier zuedsordne, het öppe im 6. Johrhundert v. Chr. agfange und isch sithär i unungerbrochener Foug fortgsetzt worde. Isgesamt gits äs dutzend Tier, so dass sich dr Zyklus nach jedem zwöufte Johr widerhout. Nach dr Theorie besitzt jede, wo i eim vo dene Joh gebore worde isch, ganz bestimmti Eigeschafte und Atriebschräft. Äs isch eigentlech ds gliche Prinzip, wo üs us dr westliche Astrologie mit ihrem Tierkreis vertrout isch, numme bezieht sich die uf Monate, dr chinesisch drgäge uf Johr.
Äs wäri natürlech absurd, ds bhoupte, dass sich aui Mönsche mitem gliche Geburtsjohr gliche. Aber äs git sicher ou Gmeinsamkeite, ähnlechs Verhaute, ähnlechs Usgseh, so wied Ching i paarne Länder die glichi Schueuuniforme träge, drunger aber usprägti Individualiste si.
Drüber use söue Tiger-Mönsche vom Johr 1950 Gmeinsamkeite mitde Tiger vo 1938 und säubstverständlech ou mit dene vo 1926 ha. D Ching, wo im Johr 1974 gebore worde si, si äbeso Tiger wie die, wo im Johr 1986 ds Liecht vor Wäut erblickt hei.
Wenmeh chli drüber nochedänkt, lüchtet eim dä Zämmehang i. Äs cha sehr wou Verbingige zwüsche Mönsche gäh, wo im Auter 12 Johr vonenag entfärnt si. Das isch ä ganz sonderbari Zwüschestuefe, chürzer aus ä ganze Generationsschritt (1 Generation = 25 Johr), länger aus dr normau Autersungerschiid vore Fründesgruppe. Äs isch nid ds Verhäutnis zwüsche Eutere und Ching, ou nid das zwüsche Gschwüschterte, aber äs cha ä töifi seeleschi Verbingig si, wo sich us dr Weisheit vode chinesische Tierjohr ergit.
Dä uraut Reige vode Tier isch uf verschideni angeri Zititeilige übertrage worde. Ursprünglech chert är ir Iteilig vom Tag i zwöuf Zwöistundeabschnitt wider und das uf dere Ornig beruehe d Gestzt vom scho erwähnte füfte Pfad. Bis zum hütige Tag wird die Zwöuferornig uf üse eiget Tierkreis übertrage. Äs isch jedoch chli kompliziert, ä ganz genaui Überistimmig zwüsche de Stärnzeiche vo beidne System ds finge. Fürd Chinese säuber entspricht d Ratte am Widder, dr Büffu üsem Stier und sie löh sich nach däm Schlüssu die beide Kreise parallel loufä. Das verddirbt vermuetlech ds ganze ursprüngliche System, wo vermuetlich de Tier mitde Johreszite verbunge het, i dene sie sich am aktivste verhaute.
Gustave Schlegel, ä Kenner vor Materie, schloht vor, dr Güggu mitem Oktober i Verbingig ds bringe, wöu dr Güggu vo Natur us äs prächtigs, aber ou sehr agriffslustigs Wäse isch und wöumeh sich im aute China immer im Oktober fürne Chrieg grüstet het.
Schlange beände ihre Winterschlof im Früehlig, Hase wärfe ds erschte mau im März oder Apriu, Tiger föh ihri Wanderschaft im Mei a, Ratte si ide heissischte Tage im Juli am zaurichste und Söi hetme im Ougste usetribe, drmit sie d vo Wasser vougsogeni Ärde pflüegte und düngte.
Für angeri Outore bestöh Parallenlene zwüsche dr Schlange undem Oktober-Novämber-Zeiche vom Skorpion, am Ross undem Novämber-Dezämber-Zeiche Schütz, wo jo immer ir Sagegstaut vom Minotaurus abbiudet wird, haub Ross, haub Mönsch, während d Geiss am Wiehnachtszeiche vom Steibock entspräche söu.
Wägtmeh die verschidene Theorie über d Entsprächige zwüschem cinesische undem obeländische Tierkreis gägenang ab, so chame summarisch fougendi Parallelene feststeue:

Ratte sehr viu Widder
Büffu gröschteteus Stier
Tiger vorwiegend Löi
Has sicherlich Fisch
Drache am ehste Wasserma
Schlange muess dr Skorpion si
Ross ä extrovertierte Steibock
Geiss vorauem Jungfrou
Aff wöschächte Zwilling
Güggu überwiegend Waag
Hung erinnert a Chräbs
Sou verglichbar mitem Schütz

Schlüssu zur bestimmig vom Geburtsjohr 

 31. Januar 1900    bis 18. Februar 1901  -  Metau Ratte
 19. Februar 1901   bis 7. Februar 1902  -  Metau Büffu
  8. Februar 1902   bis 28. Januar 1903   -  Wasser Tiger
 29. Januar 1903    bis 15. Februar 1904  -  Wasser Has
 16. Februar 1904   bis 3. Februar 1905  -  Houz Drachä
  4. Februar 1905   bis 24. Januar 1906   -  Houz Schlangä
 25. Januar 1906    bis 12. Februar 1907  -  Füür Ross
 13. Februar 1907   bis 1. Februar 1908  -  Füür Geiss
  2. Februar 1908   bis 21. Januar 1909   -  Ärde Aff
 22. Januar 1909    bis 9. Februar 1910  -  Ärde Güggu
 10. Februar 1910   bis 29. Januar 1911   -  Metau Hung
 30. Januar 1911    bis 17. Februar 1912  -  Metau Sou
  8. Februar 1912   bis 5. Februar 1913  -  Wasser Ratte
  6. Februar 1913   bis 25. Januar 1914   -  Wasser Büffu
 26. Januar 1914    bis 13. Februar 1915  -  Houz Tiger
 14. Februar 1915   bis 2. Februar 1916  -  Houz Has
  3. Februar 1916   bis 22. Januar 1917   -  Füür Drachä
 23. Januar 1917    bis 10. Februar 1918  -  Füür Schlangä
 11. Februar 1918   bis 31. Januar 1919   -  Ärde Ross
  1. Februar 1919   bis 19. Februar 1920  -  Ärde Geiss
 20. Februar 1920   bis 7. Februar 1921  -  Metau Aff
  8. Februar 1921   bis 27. Januar 1922   -  Metau Güggu
 28. Januar 1922    bis 15. Februar 1923  -  Wasser Hung
 16. Februar 1923   bis 4. Februar 1924  -  Wasser Sou
  5. Februar 1924   bis 24. Januar 1925   -  Houz Ratte
 25. Januar 1925    bis 12. Februar 1926  -  Houz Büffu
 13. Februar 1926   bis 1. Februar 1927  -  Füür Tiger
  2. Februar 1927   bis 22. Januar 1928   -  Füür Has
 23. Januar 1928    bis 9. Februar 1929 -  Ärde Drachä
 10. Februar 1929   bis 29. Januar 1930   -  Ärde Schlangä
 30. Januar 1930    bis 16. Februar 1931  -  Metau Ross
 17. Februar 1931   bis 5. Februar 1932  -  Metau Geiss
  6. Februar 1932   bis 25. Januar 1933   -  Wasser Aff
 26. Januar 1933    bis 13. Februar 1934  -  Wasser Güggu
 14. Februar 1934   bis 3. Februar 1935  -  Houz Hung
  4. Februar 1935   bis 23. Januar 1936   -  Houz Sou
 24. Januar 1936    bis 10. Februar 1937  -  Füür Ratte
 11. Februar 1937   bis 30. Januar 1938   -  Füür Büffu
 31. Januar 1938    bis 18. Februar 1939  -  Ärde Tiger
 19. Februar 1939   bis 7. Februar 1940  -  Ärde Has
  8. Februar 1940   bis 26. Januar 1941   -  Metau Drachä
 27. Januar 1941    bis 14. Februar 1942  -  Metau Schlangä
 15. Februar 1942   bis 4. Februar 1943  -  Wasser Ross
  5. Februar 1943   bis 24. Januar 1944   -  Wasser Geiss
 25. Januar 1944    bis 12. Februar 1945  -  Houz Aff
 13. Februar 1945   bis 1. Februar 1946  -  Houz Güggu
  2. Februar 1946   bis 21. Januar 1947   -  Füür Hung
 22. Januar 1947    bis 9. Februar 1948  -  Füür Sou
 10. Februar 1948   bis 28. Januar 1949   -  Ärde Ratte
 29. Januar 1949    bis 16. Februar 1950  -  Ärde Büffu
 17. Februar 1950   bis 5. Februar 1951  -  Metau Tiger
  6. Februar 1951   bis 26. Januar 1952   -  Metau Has
 27. Januar 1952    bis 13. Februar 1953  -  Wasser Drachä
 14. Februar 1953   bis 2. Februar 1954  -  Wasser Schlangä
  3. Februar 1954   bis 23. Jänner 1955   -  Houz Ross
 24. Januar 1955    bis 11. Februar 1956  -  Houz Geiss
 12. Februar 1956   bis 30. Januar 1957   -  Füür Aff
 31. Januar 1957    bis 17. Februar 1958  -  Füür Güggu
 18. Februar 1958   bis 7. Februar 1959  -  Ärde Hung
  8. Februar 1959   bis 27. Januar 1960   -  Ärde Sou
 28. Januar 1960    bis 14. Februar 1961  -  Metau Ratte
 15. Februar 1961   bis 4. Februar 1962  -  Metau Büffu
  5. Februar 1962   bis 24. Januar 1963   -  Wasser Tiger
 25. Januar 1963    bis 12. Februar 1964  -  Wasser Has
 13. Februar 1964   bis 1. Februar 1965  -  Houz Drachä
  2. Februar 1965   bis 20. Januar 1966   -  Houz Schlangä
 21. Januar 1966    bis 8. Februar 1967  -  Füür Ross
  9. Februar 1967   bis 29. Januar 1968   -  Füür Geiss
 30. Januar 1968    bis 16. Februar 1969  -  Ärde Aff
 17. Februar 1969   bis 5. Februar 1970  -  Ärde Güggu
  6. Februar 1970   bis 26. Januar 1971   -  Metau Hung
 27. Januar 1971    bis 14. Februar 1972  -  Metau Sou
 15. Februar 1972   bis 2. Februar 1973  -  Wasser Ratte
  3. Februar 1973   bis 22. Januar 1974   -  Wasser Büffu
 23. Januar 1974    bis 10. Februar 1975  -  Houz Tiger
 11. Februar 1975   bis 30. Januar 1976   -  Houz Has
 31. Januar 1976    bis 17. Februar 1977  -  Füür Drachä
 18. Februar 1977   bis 6. Februar 1978  -  Füür Schlangä
  7. Februar 1978   bis 27. Januar 1979   -  Ärde Ross
 29. Januar 1979    bis 15. Februar 1980  -  Ärde Geiss
 16. Februar 1980   bis 4. Februar 1981  -  Metau Aff
  5. Februar 1981   bis 24. Januar 1982   -  Metau Güggu
 25. Januar 1982    bis 12. Februar 1983  -  Wasser Hung
 13. Februar 1983   bis 1. Februar 1984  -  Wasser Sou
  2. Februar 1984   bis 19. Februar 1985  -  Houz Ratte
 20. Februar 1985   bis 8. Februar 1986  -  Houz Büffu
  9. Februar 1986   bis 28. Januar 1987   -  Füür Tiger
 29. Januar 1987    bis 16. Februar 1988  -  Füür Has
 17. Februar 1988   bis 5. Februar 1989  -  Ärde Drachä
  6. Februar 1989   bis 26. Januar 1990   -  Ärde Schlangä
 27. Januar 1990    bis 14. Februar 1991  -  Metau Ross
 15. Februar 1991   bis 3. Februar 1992  -  Metau Geiss
  4. Februar 1992   bis 22. Januar 1993   -  Wasser Aff
 23. Januar 1993    bis 9. Februar 1994  -  Wasser Güggu
 10. Februar 1994   bis 30. Januar 1995   -  Houz Hung
 31. Januar 1995    bis 18. Februar 1996  -  Houz Sou
 19. Februar 1996   bis 6. Februar 1997  -  Füür Ratte
  7. Februar 1997   bis 27. Januar 1998   -  Füür Büffu
 28. Januar 1998    bis 15. Februar 1999  -  Ärde Tiger
 16. Februar 1999   bis 4. Februar 2000  -  Ärde Has
  5. Februar 2000   bis 23. Januar 2001   -  Metau Drachä
 24. Januar 2001    bis 11. Februar 2002  -  Metau Schlangä
 12. Februar 2002   bis 31. Januar 2003   -  Wasser Ross
  1. Februar 2003   bis 21. Januar 2004   -  Wasser Geiss
 22. Januar 2004    bis 8. Februar 2005  -  Houz Aff
  8. Februar 2005   bis 28. Januar 2006   -  Houz Güggu
 29. Januar 2006    bis 17. Februar 2007  -  Füür Hung
 18. Februar 2007   bis 6. Februar 2008  -  Füür Sou
  7. Februar 2008   bis 25. Januar 2009   -  Ärde Ratte
 26. Januar 2009    bis 23. Februar 2010  -  Ärde Büffu
 24. Februar 2010   bis 2. Februar 2011  -  Metau Tiger
  3. Februar 2011   bis 22. Januar 2012   -  Metau Has
 23. Januar 2012    bis 9. Februar 2013  -  Wasser Drachä
 10. Februar 2013   bis 30. Januar 2014   -  Wasser Schlangä
 31. Januar 2014    bis 18. Februar 2015  -  Houz Ross
 19. Februar 2015   bis 7. Februar 2016  -  Houz Geiss
  8. Februar 2016   bis 27. Januar 2017   -  Füür Aff
 28. Januar 2017    bis 15. Februar 2018  -  Füür Güggu
 16. Februar 2018   bis 4. Februar 2019  -  Ärde Hung
  5. Februar 2019   bis 24. Januar 2020   -  Ärde Sou

Dr zwöit Pfad: D Joheszit vor Geburt 

I aute Zite gits bide Chinese d Theorie vode füf Elemänt, wo äbeso verbreitet gsi siwie diejenige vode kosmische Urchräft Yin und Yang.
D Chienese versuechte, ds ganze Läbe - vom Mönsch bis zude Farbe, vo Tier bis zu Körperteili - i füf Grundkategorie eidsteile. Das si d Elemänt gsi: Houz, Füür, Ärde, Metau und Wasser.
Mit ihrer klassifizierig söt jedoch d Materie nid eifach i füf Gruppene iteut wärde, ou het dr Begriff Elemänt nid die glichi bedütig wie ir moderne Physik. D Chinese si jo vo jehär meh ade Verwandschaft und ade Zämmehäng zwüsche Sache aus a ihne säuber intressiert gsi. Ihri Theorie vode Füf Elemänt isch ä grossartige versuech, füf verschideni Müglechkeite vor lebändige Entwichlig ds beschribe.
Do jedes Elemänt mitere bestimmte Johreszit verbunge gsi isch, ergits sich, dass sich i jedem ir beträffende Johreszit geborene Mönsch d Eigeschafte vom entsprächende Elemänt düe widerspiegle.
Die einzigi Schwirigkeit berueht dorin, dass d Chinese die verschidenste Methodene brucht hei, um ihri Johreszite ds bestimme und dassmeh vier Johreszite mit füf Elemänt i Eiklang ds bringe het. Dahär het immer ä füfti Johreszit drzue erfunge wärde müesse. So hei sie zum Bispiu die, wo mit dr Ärde zäme korrespondierendi Johreszit, dr sächst Monat zwüsche Summer und Herbst gnennt. Ds System vom Chao Wei-pang beseit, dass jedi Johreszit us dene drei Monat, weuchi nachere Sunnewändi oder Tag- und Nachtglichi minus 18 Täg besteit. Wenmeh die füf mau 18 Tage multipliziärt, so hetme die füfti Johreszit, wo sich i regumässige Abstäng ufs ganze Johr verteut. Sit dr Erfingig vo däm System - vor 22 Jahrhunderte - het d Verschiebig vor Tag- und Nachtglichi bewürkt, dass üsi Johreszite nümme mitde aute chinesische überistimme. D Berächnig hie geit nach dr moderne Praxis vode Astrologe, auso vor Tag- und Nachtglichi us und nid nachdr siderische Umloufzit. Mi fingt auso die vertroute Afangszite vo üsne Johreszite wider: 21. März, 22. Juni, 23. Septämber und 22. Dezämber.

Schlüssu zur Bestimmig vom eigete Elemänt

Dr dritti Pfad: D Doppuwuche vor Geburt 

Mir hei gseh, dass d Chinese im Autertum jedes Johr mitemne Name vomene Tier und jedi Johreszit mitemne sogenannte Elemänt bezeichnet hei. I ihrem Kaländer gits aber ou, wie bi üs, 12 Monet, die jewius haubiert, auso insgesamt i 24 Teili, ufteut hei. Die einti Häufti wird chi-Zänträ gnennt, die angeri Häufti chi-Chnote. Die 24 Doppuwuchene und ihri Bedütig steue dr dritt Pfad ufem Wäg zur voukommene Säubstkenntinis dar.
Grächterwis muessmeh no hinzuefüege, dass dä dritt Pfad ä ächti Ost-West-Mischig darsteut. D Chinese hei die chi numme aus Mittu vor Zititeilig brucht, sie hei nüt mit Prophezeiige ds tüe. Aber jedes chi entspricht zuäfäuigerwis immer amene habe Zeiche vo üsem westleche Tierkreis, so dass die nachfougende Intepretationä aufne woubekannte Aspäkt vo üsem trditioneue astrologische Wüsse hiwiese.

Schlüssu zur Bestimmig vor Doppuwuche 

Da ds chinesische Neujohr nid mit üsem Neujohrstag zämmefaut, foht dä Schlüssu nid mitem 1. Januar a.

Dr viert Pfad: Dr Geburtstag 

Die nöchschti Stufe zu eurer Charaktererkentnis basirt ufem genaue Tag, Monat und Johr eurer Geburt. Äs isch ds differäziertischte und dahär ds persönlichschte Teustück vom Gsamtbiud.
Dä vierti Pfad hängt mitde 28 chinesische hsui oder Mondhüser zämme, wie sie mängisch trotz dr Tatsach gnennt wärde, dass sich dr Mond unger Umstäng dür keis vo dene Hüser bewegt. Die auti chinesischi Astronomie bout immer uf bestimmti himmusbeherschendi Stärne uf, die den in China immer überem Horizont ds gseh gsi si. Idäm meh dür aui dene schicksausbestimmende Stärne und düre äquatoriau Pol, wo üsem hütige Polarstärn entspricht, ä dänkti Linie zoge het, isch äs gitterartigs Liniegflächt entstange, wode Astrologe gstattet het, die gnaui Steuig vo angerne Stärne samt Sunne und Mond ds bestimme, säubst wen die grad töif ungerem Horizont gstange si.
Wenmeh sich d Schibene vore Öpfusine vorsteut, wo aui vo eim Mittupunkt, am Pol, usstrahle, de si die Segment, wo sich ir Mitti vor Öpfusine, am himmlische Äquator träffe, die 28 hsui.
Versuechtmeh, das aute Gittermuster vom Himmu mit üsere modärne Vorsteuig vo Astrologie und Charakterbestimmig i Eiklang ds bringe, so erhäbe sich ä Reihe vo Problem. Sitdäm die hsui oder Stärnebiuder definiert worde si, wahrschinlech im 14. Johrhundert vor Christi, het sich die Steuig vode Gstirn erhäblech veränderet. Einigi Stärne si häuer worde, angeri sie erloschä. Äs paar si vo eire Konstellation ine angeri gwanderet und was ds wichtigste isch: D Verschiebig vor Tag- und Nachtglichi het d Relationä zwüschem Sunnestang undem Himmusäquator veränderet, uf dene die Berächnige beruehe.
Um zure Lösig ds cho, hetme sich für Kreis vode 28 Mondhüser ds gliche gmacht, wo die modärne Astrologe mitde Zeiche vom Tierkreis gmacht hei. Vor langer Zitöppe um Christi Geburt, hets numme ei einzige Tierkreis gäh, wo ufde tatsächleche Stärnbiuder am Himmu basiert het. Hützutags wird dä sogennant siderisch Tierkreis immerno brucht, houptsächlech im Oste. Westlechi Astrologä fougt drgäge am tropische Tierkreis, wo vo Mönsche entworfe isch und i bestimmti Abschnittä iteut worde isch, wo Johr für Johr widerchömme und sich unger Umstäng einigi Grade vom aute siderische Stärnkreis entfärnt het. Aui Zeiche vom neue Tierkreis besitze die glichi Längi, während ds aute System dodüre Verwirrig stiftet, dass aui Konstelatione verschideni Forme und Grössine bsitze und niemer genau weiss, wo die einti fertig isch und die angeri afoht.
Mitde cinesische hsui isches genauso. Sie schwanke ir Grössi und mir chöi säge, ob ihri hütigi Form ou numme zirka dere vor mehrere tusig Johre entspricht.
Darum hetme sie usgrichtet, loht dr Kreis jedes Johr ungfähr zur gliche Zit afoh und hofft ds beste.
Äs zwöits Problem ligt ir Bedütig vode einzelne hsui. Wemeh id Zit um 100 vor Christi zrüggeit, so stosstmeh uf fougendi Vorussage:
"Wen sich dr Füürplanet Mars si Wäg is hsui Chio erzwingt, de wirds zu Kämpfe cho. Wen är im hsui Fang oder Hsin steit, wirdmeh d Könige hasse.
Söttegi Sätz chöi üs hüt chum witerhäufe, wöu irgendwo uf dr Wäut wird immer kämpft und Könige, Presidänte und Prömierminister müesse meistens ou mit Hass vo ihrne Wähler fertig wärde.
D Persönlechkeitsbiuder, wo dir im fougende fingit, isch ä Mischig us chinesische Queuene, amene Blick uf ähnlechi indidschi und babylonischä Mondhüser einigi diräkte Erfahrige, womeh dür d Beobachtig vo Mönsche mitem Mond imene bestimmte hsui gmacht het.

Schlüssu zur bestimmig vom Geburtstag 

Usde drü fogende Uflistigä chöit dir uf Grund vo euem Geburtsdatum eues spezieue hsui bestimme.
Addieret vodr Geburtsjohr entsprächender Jahreszau us Uflistig 1 mitdr für euch zuäträffende Zau us Uflisti 2. nähre rächnet dir no dr Geburtstag drzue.

Wen d Summe meh aus 28 betreit, so müesset dir bitte nomau 28 abzieh. (wens den immerno höcher aus 28 isch, müesset dir noeinisch 28 abzeih.)

Ds Ergäbnis isch d Gstirn-Zau und cha usem eigentliche Schlüssu ersehe wärde.

Äs chlises Bispiu:

24. Februar 1984

1984 = 4

Februar = 24

Auso: 

24 = Muntjak(-Hirsch)

Dr Schlüssu fürs Johr

Dr Schlüssu füre Monat

Dr eigentlich Schlüssu füre Geburtstag

Dr füft Pfad: D Geburtsstung

Das isch itz dr letscht Schritt ufem Wäg zur Säubsterkentnis. Im gwüsse Sinne isches dr entscheidend Schritt. Dir wärdets villech säubst bestätigt finge, dass dä Abschnitt, wo sich ufd Stung vo eurer Geburt bezieht, ihrer persönlichkeit am meiste entspricht. D Erklärig isch liecht ds gäh: Die früehere Abschnitte hei sich vorauem mit euiem inner Charakter und euine verborgene Motiv beschäftigt, mit dr Art und Funktion vo euine subtiuste private Gfüeu, während sich dä Füft Pfad uf euies üssere Tempramänt igeit, nämlech uf dä Teu vo euirer Persönlichkeit, wo dir i aune Autagssituationä zeiget.
I bezug ufe 24-Stungezyklus wärde die gliche zwöuf Tier ir gliche Reiefoug benützt, wo mir scho bim Erste Pfad in Verbingig mitde Jore kenneglehrt hei, im grosse und ganze gäute ou die gliche Charkteristikä. Dr Ungerschid ligt numme dodrin, dass ä Mönsch, wo imene Tigerjohr gebore worde isch, die Tigereigeschafte i aune Grundzüg vo sim Läbe entwickle wird, während ä Mönsch, wo ir Tigerstung gebore worde isch, wo sich numme über zwöi Tagesstunge erstrecke, die Eigeschafte wässentlech oberflächlecher zum Usdruck bringt.
Niemer cha meh säge, warum d Chinese bestimmti Tagesstunge mitde einzelne Tier i Verbingig brunge hei. Meh cha d Frog numme mitemne Glichnis beantworte: Jedes Meitli, wo sini Tugend gägene rücksichtslose Maa verteidigt, weiss genau, warum d Mitternacht aus Stung vor Ratte bezeichnet worde isch...
Älogeschi Antwort wär das: Dr chinesisch Tag foht a, genau wie bi üs, nach Mitternacht und do d Ratte dr Tierkreis afüehrt, foht mit ihre ou dr Tag a. Gwüssi Lüt si dr Meinig, dä Zyklus stammi usem Vorderä Oriänt und sig im dritte oder vierte Johrhundert vor Christus nach China brunge worde. Ide Mittumeerländer lohtmeh, säusamerwis, dr Tag mitem Sunneungergang afoh. Wen auso dr Hung däm "Tagesafang" zirka am 20.00 Uhr entspricht, so entspricht d Ratte ar Mitternachtsstung.
D Bedütig vode Tier hei sich im Lof vode Johrhundert hüfig verschobe und veränderet. Vor langer Zit hei sie nüt aus Unheu verchündet. D Vision vomene Ross isch äs Zeiche für Chrieg gsi. Ä doppuchöpfige Büffu het bedütet, dass dr Schii (Schrein) vode Ahne zerstört wärde würd. D Sou het ä ächti Kalamität verchündet: " Vo aune Vorzeiche für Unglück sie die di hüfigste, sie düte die perversi Verdärbtheit vomene Maa a, wo mit öffentliche Ufgabe betrout isch."

Schlüssu zur Doppustung vor Geburt

Literaturnachwis
 Die chinesische Astologie, Roger Elliot, Wilhelm Heyne Verlag München, 1998, ISBN 3-453-03419-8
Astrologii
Chinesischer Kalender